Stormers slaag hul Loftus-karaktertoets, sê DobsonDie Stormers het die Bulls op Loftus Versfeld geklop. Foto: GB Jordaan. Die Stormers het gister nie net hul vyfde oorwinning op ŉ streep teen die Bulls in die Verenigde Rugbykampioenskap-wedstryde behaal nie, maar het ook ŉ groot karaktertoets geslaag toe hulle die Pretorianers met 23 – 19 op ŉ stampvol Loftus Versfeld geklop het. Die tuisspan het veral sterk in die eerste helfte vertoon en John Dobson is trots op die Kapenaar se veggees. “Die Bulls het vir die grootste gedeelte van die eerste helfte die septer geswaai en ons het hopeloos te veel strafskoppe afgestaan. Met die telling 12 – 3 in hulle guns was ons beslis onder druk, maar ons het pleinweg net geweier om die handdoek in te gooi,” het die Stormers-afrigter gesê. Hy is veral trots op sy span se verdediging in die doodsnikke van die wedstryd toe die Bulls met mening die een aanval na die ander op hul doelgebied geloods het. Volgens Dobson het die Stormers toe uitstekend verdedig en ŉ mens kon sien dat hulle desperaat was om die wedstryd te wen. Die Kapenaars is tans tweede op die amptelike punteleer met 54 punte, terwyl die Bulls nou sesde met 41 punte is. It had to be @Deonf for @Vodacom #URC Man of the Match at Loftus. What a game from our skipper. #BULvSTO #iamastormer #dhldelivers #brannas pic.twitter.com/WbfAs9EMbM — DHL Stormers (@THESTORMERS) February 18, 2023 “ŉ Mens wil die beste span in Suid-Afrika wees en ons is op koers om daardie doelwit te bereik. As ons die Suid-Afrikaanse afdeling van die kompetisie vir twee jaar in ŉ ry kan wen sal dit beslis ŉ klop op die skouer vir die unie en die span wees.” Intussen meen Jake White dat sy span nie konsentrasie verloor het nie toe hulle daardie voorsprong in die eerste helfte geniet het. “Ek dink nie die ouens het iets verkeerd gedoen nie. Om ŉ lang storie kort te maak; die Stormers het toe ŉ drie gedruk en skielik was die telling 12 – 10. Dit is maar hoe dinge soms uitdraai en ek glo nie hulle het hul voet doelbewus van die versnelpedaal gehaal nie,” het White gesê. VRK-punteleer: